"Kato, Niinistö kassajonossa!" – Sauli Niinistö herätti huomiota arkisella ostosreissullaan espoolaisessa kauppakeskuksessa

Espoon Iso Omena -tavaratalossa ihmiset hieraisivat silmiään, ja kuiskasivat: –Kato, Niinistö kassajonossa! Asiakkaat näkivät oikein. Sunnuntaina iltapäivällä tasavallan presidentti Sauli Niinistö tuli Isoon Omenaan, teki ostokset ja meni kassajonon päähän kuten muutkin asiakkaat. Joku yritti antaa tilaa, mutta Niinistö halusi olla kuten muutkin ilman etuoikeuksia. Vain lain vaatimat turvamiehet vastasivat presidentin turvallisuudesta. Mutta mitä sitten presidentti osti. Ehkä hänelle oli tullut kauppalappu tekstiviestinä kuten meille muillekin. Vauvalle vaippoja, maitoa, juustoa, kananmunia, ruisleipää, lenkkiä ja joku lehti rouvalle. Kassalla tasavallan presidentti Niinistö kaivaa luottokortin lompsastaan. Kassa kysyy: –Pankki vain luotto? –Pankki. –Kuittia? –Toki. Tasavallan presidentti on harvinainen näky kaupassa. – Martti Ahtisaari kävi kenkäkaupassa, muistelee hänen silloinen kabinettipäällikkönsä Jussi Lähde . Rouva Tellervo Koivisto on kertonut, että oli hankala osata toimia kaupassa 12 vuoden jälkeen. Presidenttiparimme haluaa elää tavallista arkea. Virkaanastujaispäivänään Niinistö kävi Helsingin Töölössä ulkoiluasussa apteekissa. Eipä moinen olisi mahdollista missään muualla maailmassa.